2020. gada 3. novembrī Noteikumi Nr. 657

Rīgā (prot. Nr. 66 2. §)

**Grozījumi Ministru kabineta 2014. gada 19. augusta noteikumos Nr. 499 "Noteikumi par būvinspektoriem"**

Izdoti saskaņā ar

[Būvniecības likuma](https://likumi.lv/ta/id/258572-buvniecibas-likums)

[5. panta](https://likumi.lv/ta/id/258572-buvniecibas-likums#p5) pirmās daļas

5. punktu

1. Izdarīt Ministru kabineta 2014. gada 19. augusta noteikumos Nr. 499 "Noteikumi par būvinspektoriem" (Latvijas Vēstnesis, 2014, 172. nr.; 2016, 91., 247. nr.) šādus grozījumus:

1.1. izteikt 4. punktu šādā redakcijā:

"4. Uz būvinspektora tiesību iegūšanu var pretendēt persona:

4.1. kurai ir patstāvīgās prakses tiesības arhitektūras vai būvniecības jomā (turpmāk – būvspeciālista sertifikāts);

4.2. kurai kā būvspeciālistam pēdējo divu gadu laikā nav izteikts vairāk nekā viens brīdinājums vai nav apturēta vai anulēta būvspeciālista sertifikāta darbība (izņemot gadījumu, ja būvspeciālista sertifikāta darbība bija apturēta vai anulēta, pamatojoties uz personas iesniegumu);

4.3. kura pēdējo piecu gadu laikā nav sodīta par šo noteikumu 3. pielikumā minētajiem noziedzīgajiem nodarījumiem, kas saistīti ar profesionālo pienākumu veikšanu.";

1.2. svītrot 5. punktu;

1.3. papildināt II nodaļu ar 5.1punktu šādā redakcijā:

"5.1 Lai novērtētu personas atbilstību šo noteikumu 4.3. apakšpunktā minētajām prasībām, Būvniecības valsts kontroles birojs no Sodu reģistra saņem ziņas par to, vai persona ir sodīta par šo noteikumu 3. pielikumā norādītajiem noziedzīgajiem nodarījumiem, kas saistīti ar profesionālo pienākumu veikšanu.";

1.4. izteikt 6. punkta ievaddaļu šādā redakcijā:

"6. Iesniegumu reģistrācijai reģistrā persona iesniedz Būvniecības valsts kontroles birojā rakstveidā vai elektroniski, aizpildot speciālu tiešsaistes formu būvniecības informācijas sistēmas tīmekļvietnē [www.bis.gov.lv](http://www.bis.gov.lv). Iesniegumā norāda vārdu, uzvārdu, personas kodu, tālruņa numuru un elektroniskā pasta adresi, kā arī būvspeciālista sertifikāta numuru. Iesniedzot minēto informāciju elektroniski:";

1.5. svītrot 9. punktu;

1.6. izteikt 12. un 13. punktu šādā redakcijā:

"12. Būvinspektoru izslēdz no reģistra, ja:

12.1. saņemts būvinspektora iesniegums par izslēgšanu no reģistra;

12.2. būvinspektoram apturēts vai anulēts būvspeciālista sertifikāts (izņemot gadījumu, ja būvinspektora sertifikāta darbība apturēta, pamatojoties uz būvinspektora iesniegumu);

12.3. būvinspektors ir sodīts par šo noteikumu 3. pielikumā minētu noziedzīgu nodarījumu, kas saistīts ar profesionālo pienākumu veikšanu;

12.4. būvinspektors gada laikā pēc iepriekšējo darba tiesisko attiecību izbeigšanas būvvaldē vai institūcijā, kas pilda būvvaldes funkcijas, nav nodibinājis jaunas darba tiesiskās attiecības būvinspektora amatā;

12.5. gada laikā ir izteikti divi rājieni par būvinspektoram būvniecības jomu regulējošajos normatīvajos aktos noteikto amata pienākumu nepildīšanu vai nepienācīgu izpildi.

13. Ja būvinspektors ir izslēgts no reģistra saskaņā ar šo noteikumu 12.5. apakšpunktu, viņš divus gadus nav tiesīgs atkārtoti pretendēt uz būvinspektora tiesību iegūšanu. Ja būvinspektors ir izslēgts no reģistra saskaņā ar šo noteikumu 12.2. apakšpunktu (būvspeciālista sertifikāts apturēts vai anulēts par būvspeciālista profesionālās darbības pārkāpumiem) vai 12.3. apakšpunktu, viņš piecus gadus nav tiesīgs atkārtoti pretendēt uz būvinspektora tiesību iegūšanu.";

1.7. svītrot 16.4. apakšpunktu;

1.8. izteikt 18. punktu šādā redakcijā:

"18. Būvinspektora darbību, pildot būvinspektora amata pienākumus, uzrauga pašvaldība vai institūcija, kas pilda būvvaldes funkcijas. Minētās uzraudzības ietvaros pašvaldība vai institūcija, kas pilda būvvaldes funkcijas, ierosina un izskata disciplinārlietu, ja būvinspektors nepilda vai nepienācīgi pilda šo noteikumu 19.2 punktā minētās prasības, kā arī lemj par disciplināratbildības piemērošanu būvinspektoram.";

1.9. papildināt noteikumus ar 18.1punktu šādā redakcijā:

"18.1 Informāciju par lēmumu, kas pieņemts saistībā ar būvinspektora amata pienākumu pildīšanas uzraudzību, pašvaldība vai institūcija, kas pilda būvvaldes funkcijas, triju darbdienu laikā pēc minētā lēmuma pieņemšanas nosūta Būvniecības valsts kontroles birojam iekļaušanai reģistrā.";

1.10. svītrot 19. punktu;

1.11. papildināt V nodaļu ar 19.1 un 19.2 punktu šādā redakcijā:

"19.1 Būvinspektora amata pienākumu pildīšanas novērtēšanai pašvaldība vai institūcija, kas pilda būvvaldes funkcijas, var lūgt atbalstu citai pašvaldībai vai institūcijai, kas pilda būvvaldes funkcijas.

19.2 Pašvaldība vai institūcija, kas pilda būvvaldes funkcijas, veicot būvinspektora amata pienākumu pildīšanas uzraudzību, novērtē būvinspektora darbību atbilstoši šādām prasībām:

19.21. būvniecības jomu regulējošo normatīvo aktu pārzināšana un lietošana praksē, tai skaitā teritorijas plānojuma un teritorijas izmantošanas un apbūves noteikumu pārzināšana;

19.22. būvinspektora rīcības atbilstība normatīvo aktu, darba līguma, amata apraksta un pašvaldības noteiktās darba kārtības prasībām;

19.23. sadarbība ar valsts pārvaldes un pašvaldību institūcijām būvniecības kontroles jautājumos;

19.24. kvalitatīvu dokumentu sagatavošana un iekļaušana būvniecības informācijas sistēmā;

19.25. uz sapratni un sadarbību orientēta komunikācija ar klientu.";

1.12. papildināt noteikumus ar 22.1punktu šādā redakcijā:

"22.1 Būvinspektoram, kam piešķirtas dzelzceļa inženierbūvju būvdarbu kontroles un ekspluatācijas uzraudzības tiesības, ir tiesības pretendēt uz būvinspektora amatu būvvaldē vai citā institūcijā, kas pilda būvvaldes funkcijas, ja viņš ir saņēmis būvspeciālista sertifikātu arhitektūras vai būvniecības jomā.";

1.13. svītrot 24. punktu;

1.14. svītrot 1. un 2. pielikumu;

1.15. papildināt noteikumus ar 3. pielikumu šādā redakcijā:

"3. pielikums

Ministru kabineta  
2014. gada 19. augusta

noteikumiem Nr. 499

**Sodu reģistrā pārbaudāmās ziņas, lai personu reģistrētu**

**būvinspektoru reģistrā**

|  |  |
| --- | --- |
| Nr.  p. k. | Noziedzīgi nodarījumi |
| 1. | Zādzība (Krimināllikuma 175. pants) |
| 2. | Krāpšana (Krimināllikuma 177. pants) |
| 3. | Piesavināšanās (Krimināllikuma 179. pants) |
| 4. | Zādzība, krāpšana, piesavināšanās nelielā apmērā (Krimināllikuma 180. pants) |
| 5. | Noziedzīgi iegūtu līdzekļu legalizēšana (Krimināllikuma 195. pants) |
| 6. | Neatļauta labumu pieņemšana (Krimināllikuma 198. pants) |
| 7. | Dienesta pilnvaru pārsniegšana (Krimināllikuma 317. pants) |
| 8. | Dienesta stāvokļa ļaunprātīga izmantošana (Krimināllikuma 318. pants) |
| 9. | Valsts amatpersonas bezdarbība (Krimināllikuma 319. pants) |
| 10. | Kukuļņemšana (Krimināllikuma 320. pants) |
| 11. | Kukuļa piesavināšanās (Krimināllikuma 321. pants) |
| 12. | Starpniecība kukuļošanā (Krimināllikuma 322. pants) |
| 13. | Kukuļdošana (Krimināllikuma 323. pants) |
| 14. | Valsts amatpersonai noteikto ierobežojumu pārkāpšana (Krimināllikuma 325. pants) |
| 15. | Neatļauta piedalīšanās mantiskos darījumos (Krimināllikuma 326. pants) |
| 16. | Tirgošanās ar ietekmi (Krimināllikuma 326.1 pants) |
| 17. | Prettiesiska labumu pieprasīšana un pieņemšana (Krimināllikuma 326.2 pants) |
| 18. | Prettiesiska labumu došana (Krimināllikuma 326.3 pants) |
| 19. | Dienesta viltojums (Krimināllikuma 327. pants) |
| 20. | Nepatiess dienesta ziņojums (Krimināllikuma 328. pants) |
| 21. | Neizpaužamu ziņu izpaušana (Krimināllikuma 329. pants) |
| 22. | Neizpaužamu ziņu izpaušana pēc amata atstāšanas (Krimināllikuma 330. pants)" |

2. Šo noteikumu 1.6. apakšpunkts stājas spēkā 2021. gada 1. februārī.

Ministru prezidents A. K. Kariņš

Ekonomikas ministrs J. Vitenbergs